Diari Oficial de la Generalitat Valenciana


Sumari del DOGV 5303, del 14-07-2006 (2006/8361)

RESOLUCIÓ d'11 de juliol de 2006, de la consellera de Cooperació i Participació, de la convocatòria realitzada mitjançant la Resolució de 13 de febrer de 2006, per a la concessió d'ajudes destinades a projectes de sensibilització social o educació per al desenvolupament que realitzen organitzacions no governamentals per al desenvolupament (ONGD), en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5303

Data del DOGV
:   14-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8361


Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 de juliol de 2006, de la consellera de Cooperació i Participació, de la convocatòria realitzada mitjançant la Resolució de 13 de febrer de 2006, per a la concessió d'ajudes destinades a projectes de sensibilització social o educació per al desenvolupament que realitzen organitzacions no governamentals per al desenvolupament (ONGD), en l'àmbit de la Comunitat Valenciana. [2006/Q8361]  
Antecedents de fet  
1. En data de 16 de febrer de 2006 es va publicar en el Diari Oficial de la Generalitat (DOGV núm. 5.200) la Resolució de la consellera de Cooperació i Participació, de 13 de febrer de 2006, de convocatòria d'ajudes destinades a projectes de sensibilització social o educació per al desenvolupament que realitzen organitzacions no governamentals per al desenvolupament en l'àmbit de la Comunitat Valenciana.  
2. A esta convocatòria s'han presentat un total de 62 projectes, en els que se sol·liciten subvencions que fan un import total de 2.552.199 euros.  
3. La Comissió Tècnica del Programa de Cooperació, segons el que establix les bases 9 i 10.1 de l'annex I de la mencionada resolució de convocatòria, ha formulat, en la seua reunió de 10 de juliol de 2006, la corresponent proposta motivada de resolució de la convocatòria d'ajudes.  
Fonaments de dret  
I. Pel que fa referència a la competència per a resoldre este procediment, establix el Decret 8/2004, de 3 de setembre, l'assignació de competències en matèria de cooperació al desenvolupament a la Presidència de la Generalitat, i en virtut de Resolució de 2 de novembre de 2004, del president de la Generalitat (DOGV núm. 4.878, de 08.11.2004), les dites competències han sigut delegades en la consellera de Cooperació i Participació.  
II. En la tramitació d'este procediment s'ha tingut en compte el que disposa el Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en via de desenvolupament, i el que establix l'esmentada Resolució de 13 de febrer de 2006, de la consellera de Cooperació i Participació, així com el que preveu la Llei 38/2003, de 17 de novembre, General de Subvencions, i la resta de normes de general i pertinent aplicació.  
En virtut d'això i a proposta de la Comissió Tècnica del Programa de Cooperació adoptada en la seua sessió de 10 de juliol de 2006, resolc:  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que hi apareix especificat i que fa una suma de 991.000 euros.  
Segon  
Denegar a les entitats i projectes esmentats en l'annex II de la present resolució les subvencions sol·licitades, pels motius que s'hi expressen.  
Contra la present resolució, que posa fi a la via administrativa, es podrà interposar, potestativament, un recurs de reposició davant de l'òrgan competent per a resoldre este procediment, en el termini d'un mes, comptat des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 11 de juliol de 2006.. El president de la Generalitat Valenciana, per delegació la consellera de Cooperació i Participació: Gema Amor Pérez.